ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Μαρτίου 1996 σχετικά με τη σύναψη της συμφωνίας μεταξύ της Ευρωπαϊκής Κοινότητας και της Δημοκρατίας της Μολδαβίας για το εμπόριο κλωστοϋφαντουργικών προϊόντων (97/550/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι η Επιτροπή διαπραγματεύθηκε, εξ ονόματος της Κοινότητας, συμφωνία για το εμπόριο κλωστοϋφαντουργικών προϊόντων, με τη Δημοκρατία της Μολδαβίας 7

ότι η συμφωνία θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Κοινότητας και της Δημοκρατίας της Μολδαβίας για το εμπόριο κλωστοϋφαντουργικών προϊόντων εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία εξ ονόματος της Ευρωπαϊκής Κοινότητας.

Άρθρο 3

Ο Πρόεδρος του Συμβουλίου θα προβεί, εξ ονόματος της Ευρωπαϊκής Κοινότητας, στην κοινοποίηση που προβλέπει το άρθρο 20 της συμφωνίας.

Άρθρο 4

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 21 Μαρτίου 1996.

Για το Συμβούλιο

Ο Πρόεδρος

A. GAMBINO
ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1997 για την παράταση της εφαρμογής της κοινής δράσης 96/676/ΚΕΠΠΑ που υιοθέτησε το Συμβούλιο δυνάμει του άρθρου I.3 της συνθήκης για την Ευρωπαϊκή Ένωση, σχετικά με το διορισμό ειδικού απεσταλμένου της Ευρωπαϊκής Ένωσης για την ειρηνευτική διαδικασία στη Μέση Ανατολή (97/475/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα I.3 και I.11,

Εκτιμώντας:

ότι η κοινή δράση 96/676/ΚΕΠΠΑ, της 25ης Νοεμβρίου 1996, που υιοθέτησε το Συμβούλιο δυνάμει του άρθρου I.3 της συνθήκης για την Ευρωπαϊκή Ένωση σχετικά με το διορισμό ειδικού απεσταλμένου για την ειρηνευτική διαδικασία στη Μέση Ανατολή (1), λήγει στις 25 Νοεμβρίου 1997 7

ότι, στα συμπεράσματά του της 26ης Ιουνίου 1997, το Συμβούλιο έκρινε ότι αυτή η κοινή δράση θα πρέπει να παραταθεί για ένα ακόμη έτος,

ΑΠΟΦΑΣΙΖΕΙ:

Άρθρο 1

Η εφαρμογή της κοινής δράσης 96/676/ΚΕΠΠΑ παρατείνεται έως τις 25 Νοεμβρίου 1998.

Άρθρο 2

Προκειμένου να καλυφθούν τα έξοδα που συνδέονται με την κοινή δράση 96/676/ΚΕΠΠΑ, ο γενικός προϋπολογισμός των Ευρωπαϊκών Κοινοτήτων για το έτος 1997 επιβαρύνεται με ένα συμπληρωματικό ποσό 2 051 εκατομμυρίων Ecu.

Άρθρο 3

Η παρούσα απόφαση αρχίζει να ισχύει από την ημερομηνία υιοθέτησής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα.

Βρυξέλλες, 22 Ιουλίου 1997.

Για το Συμβούλιο

Ο Πρόεδρος

J. POOS

(1) ΕΕ αριθ. L 315 της 4. 12. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 1ης Ιουλίου 1997 για την τροποποίηση της απόφασης 97/274/ΕΚ για ορισμένα μέτρα προστασίας όσον αφορά ορισμένα αλιευτικά προϊόντα καταγωγής Τανζανίας (Κείμενο που παρουσιάζει ενδιαφέρον για τον ΕΟΧ) (97/460/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών που αφορούν την οργάνωση των κτηνιατρικών ελέγχων για τα προϊόντα προέλευσης τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η απόφαση 97/274/ΕΚ της Επιτροπής, της 4ης Απριλίου 1997, για μέτρα προστασίας όσον αφορά αλιευτικά προϊόντα καταγωγής Τανζανίας (3), θεσπίζει μια ρήτρα διασφάλισης όσον αφορά τα ψάρια και τα αλιευτικά προϊόντα της Τανζανίας, και λήγει στις 30 Ιουνίου 1997 7

ότι, με βάση τα αποτελέσματα των επιτοπίων ελέγχων που διενεργήθηκαν στην Τανζανία από εμπειρογνώμονες της Επιτροπής και εν αναμονή της παραλαβής των πρόσθετων εγγυήσεων που παρέχονται από τις αρμόδιες αρχές της Τανζανίας, πρέπει να παραταθεί η εφαρμογή της απόφασης 97/272/ΕΚ έως τις 28 Φεβρουαρίου 1998 7

ότι το μέτρο αυτό πρέπει να έχει μεταβατικό χαρακτήρα, εν αναμονή μιας απόφασης που καθορίζει τους ειδικούς όρους εισαγωγής των αλιευτικών προϊόντων καταγωγής Τανζανίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 5 της απόφασης 97/272/ΕΚ, η ημερομηνία «30 Ιουνίου 1997» αντικαθίσταται από την ημερομηνία «28 Φεβρουαρίου 1998».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 1 Ιουλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.

(3) ΕΕ αριθ. L 108 της 25. 4. 1997, σ. 51.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1997 περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ (97/C 210/02)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας, και ιδίως το άρθρο 54 δεύτερο και τρίτο εδάφιο,

το άρθρο X του καταστατικού του οργανισμού εφοδιασμού της Ευρατόμ (1), όπως τροποποιήθηκαν τελευταία από την απόφαση 95/1/EK, Ευρατόμ, EKAX, της 1ης Ιανουαρίου 1995 (2),

την απόφαση του Συμβουλίου, της 5ης Δεκεμβρίου 1995, περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ (3),

Εκτιμώντας:

ότι η θητεία των μελών της επιτροπής έληξε στις 28 Μαρτίου 1997 7

ότι συντρέχει λόγος να γίνει ο διορισμός των μελών της επιτροπής για την περίοδο από 29 Μαρτίου 1997 έως 28 Μαρτίου 1999 7

τις υποψηφιότητες της οποίες υπέβαλαν οι κυβερνήσεις των κρατών μελών 7

την γνώμη της Επιτροπής,

ΑΠΟΦΑΣΙΖΕΙ:

Άρθρο μόνο

Μέλης της συμβουλευτικής επιτροπής του οργανισμού εφοδιασμού της Ευρατόμ διορίζονται τα ακόλουθα πρόσωπα:

>ΘΕΣΗ ΠΗΝΑΚΑ>

Λουξεμβούργο, 27 Ιουνίου 1997.

Για το Συμβούλιο

Ο Πρόεδρος

A. MELKERT

(1) ΕΕ αριθ. 27 της 6. 12. 1958, σ. 534/58.

(2) ΕΕ αριθ. L 1 της 1. 1. 1995, σ. 1.

(3) ΕΕ αριθ. C 342 της 20. 12. 1995, σ. 2.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Ιουνίου 1997 για τροποποίηση, όσον αφορά τη Γερμανία, το Ηνωμένο Βασίλειο, την Ιρλανδία, την Ελλάδα και τη Σουηδία, της απόφασης 96/295/ΕΚ για τον καθορισμό των μονάδων του δικτύου πληροφορικής Animo και για την κατάρτιση του καταλόγου (Κείμενο που παρουσιάζει ενδιαφέρον για τον ΕΟΧ) (97/377/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουλίου 1990, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 20 παράγραφος 3,

Εκτιμώντας:

ότι, μετά από αίτηση της Γερμανίας, του Ηνωμένου Βασιλείου, της Ιρλανδίας, της Ελλάδας και της Σουηδίας, πρέπει να τροποποιηθεί ο κατάλογος των μονάδων Animo που καθορίστηκαν από την απόφαση 96/295/ΕΚ για τον καθορισμό των μονάδων του δικτύου πληροφορικής Animo και για την κατάρτιση του σχετικού πίνακα και για τη κατάργηση της απόφασης 92/175/ΕΟΚ (3), και ιδίως όσον αφορά τις τοπικές μονάδες και τους συνοριακούς σταθμούς επιθεώρησης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 96/295/ΕΚ τροποποιείται ως εξής:

1) στο παράρτημα, στη στήλη «Γερμανία, ΤΟΠΙΚΕΣ ΜΟΝΑΔΕΣ», στον αριθμό αναγνώρισης 0121614, το όνομα «Westlausitz-Dresdner Land» αντικαθίσταται από το όνομα «Kamenz» 7

2) στο παράρτημα, στη στήλη «Ηνωμένο Βασίλειο, ΤΟΠΙΚΕΣ ΜΟΝΑΔΕΣ», ο αριθμός αναγνώρισης 0709903 και το όνομα «Dumfries», αντικαθίστανται από τον αριθμό «0709003» και το όνομα «Perth» 7

3) στο παράρτημα, στη στήλη «Ιρλανδία, ΤΟΠΙΚΕΣ ΜΟΝΑΔΕΣ», ο αριθμός αναγνώρισης 0819099 και το όνομα «Wicklow», αντικαθίστανται από τον αριθμό «0810900» και το όνομα «Wicklow-Rosslare» 7

4) στο παράρτημα, στη στήλη «Ελλάδα»:

- στο «ΤΟΠΙΚΕΣ ΜΟΝΑΔΕΣ», στον αριθμό αναγνώρισης 1000200, το όνομα «Αττική», αντικαθίσταται από το όνομα «Αθήνα-Αττική»,

- στο «ΣΥΝΟΡΙΑΚΟΙ ΣΤΑΘΜΟΙ ΕΠΙΘΕΩΡΗΣΗΣ», ο αριθμός αναγνώρισης 1005899 και το όνομα «Πάτρα» καταργούνται 7

5) στο παράρτημα, στη στήλη «Σουηδία, ΣΥΝΟΡΙΑΚΟΙ ΣΤΑΘΜΟΙ ΕΠΙΘΕΩΡΗΣΗΣ»:

- οι αριθμοί ταυτοποίησης «1612299 και 1612499» και τα ονόματα «Sturup (airport)» και «Malmφ (port)» καταργούνται,

- προστίθενται οι αριθμοί ταυτοποίησης και τα ακόλουθα ονόματα: «1605199 Norrkφping (airport), 1613199 Varberg (port), 1614499 Lysekil (port), 1614599 (Wallham) (port) και 1617299 Eda (road)».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 4 Ιουνίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 113 της 7. 5. 1996, σ. 1.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 24ης Μαρτίου 1997 (1) για την κατάργηση των δασμών που επιβάλλονται σε ορισμένα προϊόντα της τεχνολογίας πληροφοριών (97/359/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι στο νέο υπερατλαντικό πρόγραμμα δράσης που εγκρίθηκε κατά τη συνάντηση κορυφής ΕΕ - ΗΠΑ, στη Μαδρίτη στις 13 Δεκεμβρίου 1995, αποφασίστηκε να επιδιωχθεί η σύναψη συμφωνίας για την τεχνολογία πληροφοριών 7

ότι, μετά από εκθέσεις που εκπόνησε η Επιτροπή σχετικά με τις διερευνητικές της διαβουλεύσεις με τρίτες χώρες, στις 16 Νοεμβρίου 1996, το Συμβούλιο αποφάσισε να αρχίσει διαπραγματεύσεις με τρίτες χώρες με σκοπό τη σύναψη συμφωνίας για την τεχνολογία πληροφοριών 7

ότι, στις 13 Δεκεμβρίου 1996, στην πρώτη διάσκεψη του Παγκόσμιου Οργανισμού Εμπορίου στη Σιγκαπούρη, εγκρίθηκε δήλωση υπουργών για το εμπόριο προϊόντων της τεχνολογίας πληροφοριών 7 ότι η δήλωση αυτή καθορίζει ορισμένες προϋποθέσεις για την εφαρμογή της κατάργησης των δασμών που επιβάλλονται σε ορισμένα προϊόντα της τεχνολογίας πληροφοριών 7 ότι πληρούνται αυτές οι προϋποθέσεις 7

ότι η δήλωση των υπουργών για το εμπόριο προϊόντων της τεχνολογίας πληροφοριών, μαζί με τα παραρτήματα και τα συνημμένα έγγραφά της, αποτελούν τη συμφωνία για το εμπόριο προϊόντων της τεχνολογίας πληροφοριών 7

ότι ο πίνακας CXL της ΕΚ-ΣΤΠ, για την τροποποίηση του ισχύοντος κοινοτικού πίνακα, θα πρέπει να υποβληθεί στον Παγκόσμιο Οργανισμό Εμπορίου 7

ότι η συμφωνία για το εμπόριο προϊόντων της τεχνολογίας πληροφοριών μαζί με την ανακοίνωση για την εφαρμογή της θα πρέπει να εγκριθούν εξ ονόματος της Κοινότητας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η συμφωνία για το εμπόριο προϊόντων της τεχνολογίας πληροφοριών, μαζί με την ανακοίνωση για την εφαρμογή της, εγκρίνονται εξ ονόματος της Κοινότητας.

Τα κείμενα της συμφωνίας και της ανακοίνωσης επισυνάπτονται στην παρούσα απόφαση.

Άρθρο 2

Όπως ορίζεται στην παράγραφο 4 του παραρτήματος της δήλωσης των υπουργών για το εμπόριο προϊόντων της τεχνολογίας πληροφοριών, το Συμβούλιο:

i) σημειώνει ότι συμμετέχοντες που εκπροσωπούν το 90 % περίπου του παγκόσμιου εμπορίου στον τομέα των προϊόντων της τεχνολογίας πληροφοριών κοινοποίησαν την αποδοχή τους, και

ii) εγκρίνει εξ ονόματος της Κοινότητας τα αιτήματα για παράταση του χρονοδιαγράμματος των μειώσεων που διατύπωσαν ορισμένοι συμμετέχοντες στη ΣΤΠ.

Άρθρο 3

Το Συμβούλιο εξουσιοδοτεί την Επιτροπή να υποβάλει στον Παγκόσμιο Οργανισμό Εμπορίου τις τροποποιήσεις του κοινοτικού πίνακα όπως εκτίθενται στον πίνακα CXL της ΕΚ-ΤΠ που περιλαμβάνεται στη συνημμένη συμφωνία.

Άρθρο 4

Ο Πρόεδρος του Συμβουλίου προβαίνει, εξ ονόματος της Κοινότητας, στην κοινοποίηση που προβλέπεται στη δήλωση των υπουργών.

Άρθρο 5

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 24 Μαρτίου 1997.

Για το Συμβούλιο

Ο Πρόεδρος

H. VAN MIERLO

(1) Το ενοποιημένο κείμενο αυτής της απόφασης ενσωματώνει τις διορθώσεις που ενέκρινε το Συμβούλιο στις 14 Μαΐου 1997.
ΑΠΟΦΑΣΗ ΤΗΣ ΕΠΙΤΡΟΠΗΣ της 4ης Απριλίου 1997 για ορισμένα μέτρα προστασίας όσον αφορά ορισμένα αλιευτικά προϊόντα καταγωγής Τανζανίας (Κείμενο που παρουσιάζει ενδιαφέρον για τον ΕΟΧ) (97/274/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών που αφορούν την οργάνωση των κτηνιατρικών ελέγχων για τα προϊόντα προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία με την οδηγία 96/43/ΕΚ (2), και ιδίως το άρθρο 19,

Εκτιμώντας:

ότι η παρουσία της σαλμονέλας διαπιστώθηκε επανειλημμένα στα δίχτυα αλιείας της πέρκας του Νείλου, καταγωγής Τανζανίας, κατά την εισαγωγή της στην Κοινότητα 7

ότι η παρουσία της σαλμονέλας μπορεί να αποτελεί σοβαρό κίνδυνο για τη δημόσια υγεία 7 ότι πρέπει να θεσπιστούν ταχύτατα σε κοινοτικό επίπεδο, τα αναγκαία μέτρα προστασίας 7

ότι, εν αναμονή της εφαρμογής από τις αρμόδιες αρχές της Τανζανίας, των προληπτικών υγειονομικών μέτρων, κατά της μόλυνσης των διχτυών αλιείας της πέρκας του Νείλου, και της επιτόπιας επιθεώρησης από τους εμπειρογνώμονες της Επιτροπής για να διαπιστωθεί η ορθή εφαρμογή των εν λόγω μέτρων, πρέπει να υποβληθούν τα δίχτυα αλιείας της πέρκας του Νείλου, καταγωγής Τανζανίας, σε συστηματική έρευνα για τη σαλμονέλα κατά την εισαγωγή τους 7

ότι σύμφωνα με τις διατάξεις του άρθρου 4 παράγραφος 7 της οδηγίας 90/675/ΕΟΚ, όλα τα έξοδα που συνεπάγεται η έρευνα για τη σαλμονέλα επιβαρύνουν τον αποστολέα, τον παραλήπτη ή τον εντολοδόχο τους, χωρίς αποζημίωση του κράτους μέλους που έχει πραγματοποιήσει τον έλεγχο 7

ότι το εν λόγω μέτρο πρέπει να διατηρεί μεταβατικό χαρακτήρα εν αναμονή μιας απόφασης που καθορίζει τους ειδικούς όρους εισαγωγής των αλιευτικών προϊόντων καταγωγής Τανζανίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση εφαρμόζεται στους εκσπλαχνισμένους ή όχι ιχθείς, στα φιλέτα, στα δίχτυα, στα τεμάχια και στην πολτοποιημένη σάρκα της πέρκας του Νείλου (Lates niloticus), νωπής ή κατεψυγμένης, καταγωγής Τανζανίας.

Άρθρο 2

Τα κράτη μέλη υποβάλλουν κάθε παρτίδα των προϊόντων που αναφέρονται στο άρθρο 1 σε έρευνα για τη σαλμονέλα, σύμφωνα με το κατάλληλο σχέδιο δειγματοληψίας, κατά την εισαγωγή τους στο έδαφος της Κοινότητας.

Άρθρο 3

Τα κράτη μέλη δεν επιτρέπουν την εισαγωγή στο έδαφός τους, ή την εξαγωγή προς ένα άλλο κράτος μέλος των προϊόντων που αναφέρονται στο άρθρο 1, παρά μόνο όταν το αποτέλεσμα της έρευνας που αναφέρεται στο άρθρο 2 αποδεικνύει ότι δεν υπάρχει σαλμονέλα.

Άρθρο 4

Όλα τα έξοδα που συνεπάγεται η εφαρμογή της παρούσας απόφασης επιβαρύνουν τον αποστολέα, τον παραλήπτη ή τον εντολοδόχο τους.

Άρθρο 5

Η παρούσα απόφαση ισχύει έως τις 30 Ιουνίου 1997.

Άρθρο 6

Η παρούσα απόφαση απευθύνεται στα κράτη μέλη.

Βρυξέλλες, 4 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 162 της 1. 7. 1996, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Μαρτίου 1997 που τροποποιεί την απόφαση 93/693/ΕΚ για την κατάρτιση ενός καταλόγου κέντρων συλλογής σπέρματος που έχουν εγκριθεί για την εξαγωγή στην Κοινότητα σπέρματος ζώων εκτροφής του βοείου είδους από τρίτες χώρες (Κείμενο που παρουσιάζει ενδιαφέρον για τον ΕΟΧ) (97/229/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές σπέρματος ζώων εκτροφής του βοείου είδους (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 1,

Εκτιμώντας:

ότι η απόφαση 93/693/ΕΟΚ της Επιτροπής (2), όπως τροποποιήθηκε τελευταία από την απόφαση 97/103/ΕΚ (3), καταρτίζει έναν κατάλογο κέντρων συλλογής σπέρματος 7

ότι οι αρμόδιες κτηνιατρικές υπηρεσίες της Πολωνίας και της Δημοκρατίας της Σλοβακίας έχουν υποβάλει αιτήσεις για τροποποίηση του καταλόγου κέντρων συλλογής σπέρματος που έχουν εγκριθεί επισήμως για την εξαγωγή σπέρματος οικοσίτων ζώων του βοείου είδους στην Κοινότητα 7 ότι, ως εκ τούτου, είναι αναγκαίο να τροποποιηθεί ο κατάλογος των εγκεκριμένων κέντρων 7 ότι παρασχέθηκαν στην Επιτροπή εγγυήσεις σχετικά με τη συμμόρφωση προς τις απαιτήσεις που καθορίζονται στο άρθρο 9 της οδηγίας 88/407/ΕΟΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 93/693/ΕΚ τροποποιείται ως εξής:

1. Στο μέρος 3, όσον αφορά την Πολωνία, προστίθεται το ακόλουθο κέντρο συλλογής σπέρματος:

«STACJA HODOWLI I UNASIENIANIA ZWIERZAT

36-007 Krasne k/Rzeszowa

Κωδικός έγκρισης: 2-AI-PL.»

2. Στο μέρος 11, όσον αφορά τη Δημοκρατία της Σλοβακίας, προστίθεται το ακόλουθο κέντρο συλλογής σπέρματος:

«INSEMAS s.r.o.

Stanica plemenn´ych b´ykov

Lieskovskα cesta 32

960 01 Zvolen

Κωδικός έγκρισης: ISB SR 03.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 3 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 194 της 22. 7. 1988, σ. 10.

(2) ΕΕ αριθ. L 320 της 22. 12. 1993, σ. 35.

(3) ΕΕ αριθ. L 36 της 6. 2. 1997, σ. 29.
ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Φεβρουαρίου 1997 που τροποποιεί την απόφαση 96/742/ΕΚ για την κατάρτιση καταλόγου συνοριακών σταθμών επιθεώρησης που έχουν εγκριθεί για τη διενέργεια κτηνιατρικών ελέγχων προϊόντων και ζώων που προέρχονται από τρίτες χώρες και για τη θέσπιση λεπτομερών κανόνων σχετικά με τους ελέγχους που πρέπει να διενεργούνται από εμπειρογνώμονες κτηνιάτρους της Επιτροπής (Κείμενο που παρουσιάζει ενδιαφέρον για τον ΕΟΧ) (97/165/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τη θέσπιση των αρχών που διέπουν την οργάνωση των κτηνιατρικών ελέγχων προϊόντων που εισέρχονται στην Κοινότητα από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 9 παράγραφος 4,

την οδηγία 91/496/ΕΟΚ του Συμβουλίου, της 15ης Ιουλίου 1991, για τη θέσπιση των αρχών που διέπουν την οργάνωση των κτηνιατρικών ελέγχων ζώων που εισέρχονται στην Κοινότητα από τρίτες χώρες και την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (2), όπως τροποποιήθηκε τελευταία από την συνθήκη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6 παράγραφος 4,

Εκτιμώντας:

ότι η απόφαση 96/742/ΕΚ της Επιτροπής (3) καταρτίζει έναν κατάλογο συνοριακών σταθμών ελέγχου που έχουν εγκριθεί για τη διενέργεια κτηνιατρικών ελέγχων προϊόντων και ζώων από τρίτες χώρες 7

ότι ορισμένοι συνοριακοί σταθμοί επιθεώρησης έχουν επιθεωρηθεί από υπηρεσίες της Επιτροπής 7 ότι επιπροσθέτως, τα κράτη μέλη μπορούν να προτείνουν να αποσυρθούν από τον κατάλογο σταθμοί που περιλαμβάνονται σε αυτόν ή να συμπεριληφθούν σε αυτόν νέοι 7 ότι οι νέοι αυτοί σταθμοί πρέπει πριν από την ένταξή τους σε αυτόν τον κατάλογο να έχουν επιθεωρηθεί 7

ότι εν αναμονή των αποτελεσμάτων των επιθεωρήσεων και των προτάσεων από τις αρμόδιες αρχές των κρατών μελών, πρέπει να τροποποιηθεί η απόφαση 96/742/ΕΚ της Επιτροπής 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 96/742/ΕΚ τροποποιείται ως εξής:

1. Στο τμήμα που αφορά το Βέλγιο, οι αναφορές σχετικά με τους συνοριακούς σταθμούς επιθεώρησης αντικαθίστανται από τις ακόλουθες:

>ΘΕΣΗ ΠΗΝΑΚΑ>

2. Στο μέρος που αφορά την Ελλάδα, οι αναφορές σχετικά με τους συνοριακούς σταθμούς επιθεώρησης αντικαθίστανται από τις ακόλουθες:

>ΘΕΣΗ ΠΗΝΑΚΑ>

3. Στο μέρος που αφορά την Ιταλία, οι αναφορές σχετικά με τους συνοριακούς σταθμούς επιθεώρησης αντικαθίστανται από τις ακόλουθες:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Φεβρουαρίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 373 της 31. 12. 1990, σ. 1.

(2) ΕΕ αριθ. L 268 της 24. 9. 1991, σ. 56.

(3) ΕΕ αριθ. L 338 της 28. 12. 1996, σ. 91.
ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Μαρτίου 1997 περί τροποποιήσεως της απόφασης 97/116/ΕΚ για ορισμένα προστατευτικά μέτρα που αφορούν την κλασική πανώλη των χοίρων στη Γερμανία (Κείμενο που παρουσιάζει ενδιαφέρον για τον ΕΟΧ) (97/196/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι, σε διάφορες περιοχές της Γερμανίας εκδηλώθηκαν κρούσματα κλασικής πανώλης των χοίρων 7

ότι ενδέχεται τα κρούσματα αυτά να θέσουν σε κίνδυνο τις αγέλες άλλων κρατών μελών, ενόψει του εμπορίου ζώντων χοίρων 7

ότι η Γερμανία έχει λάβει μέτρα στο πλαίσιο οδηγίας 80/217/ΕΟΚ του Συμβουλίου, της 22ας Ιανουαρίου 1980, περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι, συνεπεία της κατάστασης ως προς τη νόσο, η Επιτροπή εξέδωσε την απόφαση 97/116/ΕΚ, της 11ης Φεβρουαρίου 1997, για ορισμένα προστατευτικά μέτρα που αφορούν την κλασική πανώλη των χοίρων στη Γερμανία (4) 7

ότι, ενόψει της εξέλιξης της νόσου, είναι δυνατόν να τροποποιηθούν τα μέτρα που έχουν εγκριθεί όσον αφορά τους όρους διακίνησης χοίρων 7

ότι, εφόσον είναι δυνατόν να προσδιοριστούν γεωγραφικώς περιοχές, οι οποίες παρουσιάζουν ιδιαίτερο κίνδυνο, οι περιορισμοί των συναλλαγών μπορούν να εφαρμόζονται σε περιφερειακή βάση 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στην απόφαση 97/116/ΕΚ τα παραρτήματα Ι και ΙΙ αντικαθίστανται από τα αντίστοιχα παραρτήματα Ι και ΙΙ της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές κατά τρόπο ώστε να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 20 Μαρτίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 47 της 21. 2. 1980, σ. 11.

(4) ΕΕ αριθ. L 42 της 13. 2. 1997, σ. 28.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

Όλοι οι προσβεβλημένοι νομοί (Kreise), δηλαδή όλοι οι νομοί όπου έχουν καταγραφεί κρούσματα ή όπου έχουν δημιουργηθεί ζώνες προστασίας ή επιτήρησης:

>ΘΕΣΗ ΠΗΝΑΚΑ>